Ngerik inggih punika salah satunggaling reroncen upacara mantenan. Upacara ngerik dipunadani sabibaripun upacara siraman. Upacara punika ngenot pamrih supados calon temanten nyata-nyata resik lair lan batosipun. Tembung ngerik ngemot teges nyukur wulu kalong utawi sinom, inggih punika rikma ing bathuk sisih nginggil. Sarana makaten mengku pamrih supados katon resik lan praupanipun katingal sumunar (mawi cahya). Upacara ngerik punika katindakaken ddening calon temanten putri. Déné calon temanten kakung boten perlu nindakaken upacara punika. Saderengipun ngerik, juru paes kedah ngucapaken donga, ing antawisipun kados makaten: "niyat ingsun arep ngerik, muga-muga tinebihna saka rubeda". 